als_Latn dik_Latn sag_Latn
Shefi i diplomacisë norvegjeze në Prishtinë, ambasadori Strand Sjaastad bashkë me përfaqësuesin e qeverisë norvegjeze, Helge Onsurd, sot kanë qëndruar për vizitë në qytetin e Vushtrrisë ku janë pritur nga nënkryetari i Komunës së Vushtrrisë, Dibran Perçuku.
Përveç zhvillimeve në Komunën e Vushtrrisë, përfaqësuesit e qeverisë norvegjeze janë interesuar për projektet që ata po zhvillojnë si dhe vazhdimin e mbështetjes dhe bashkëpunimit në të ardhmen me Vushtrrinë.
Në emër të qytetarëve të Vushtrrisë, nënkryetari Perçuku ka falënderuar popullin dhe qeverinë norvegjeze për mbështetjen e madhe dhe shumë të rëndësishme që i ka dhënë Vushtrrisë në përfundimin me shumë sukses të projektit të sistemit të adresave që ka kushtuar rreth 120 mijë Euro.
Ndërsa ambasadori, Strand Sjaastad, ka theksuar se Norvegjia është duke dhenë një kotrbut të madh në ndërtimin dhe zhvillimin e Kosovës, e më vie mirë që këto të mira po vërehen edhe në Vushtrri. “Ndërtimi i shoqërisë së Kosovës po ndodh hap pas hapi, Norvegjia do të vazhdoj të ju përkrah fuqishëm në këtë rrugëtim”, tha ambasadori Sjaastad.
Në takimin ku ka marr pjesë edhe drejtori i Agjensionit të Kadastrit të Kosovës është vlerësuar se Qeveria norvegjeze e ka përzgjedhur Komunën e Vushtrrisë projektin e parë për shenjëzimin e adresave në Kosovë dhe projekti ka dal shumë i suksesshëm, ku janë shenjëzuar 1409 rrugë dhe 20 mijë banesa.
Drejtori i urbanizimit, Sami Istrefi, mysafirët norvegjez i ka njoftuar se Kuvendi Komunal i Vushtrrisë me vendim të veçantë ka emërtuar një prej rrugëve në qytet me emrin e përfaqësuesit të qeverisë norvegjeze, Helge Onsurd, i cili ka ndihmuar shumë në zbatimin e suksesshëm të këtij projekti në Vushtrri. /Veriu.info/
als_Latn als_Latn als_Latn als_Latn als_Latn als_Latn